কাদিয়ানী

কাদিয়ানী বা কাদিয়ানি (, ; ) হলো একটি ধর্মীয় লোকাভিধান, যা আহমদীয়া সম্প্রদায়ের অনুসারীদের বুঝাতে ব্যবহৃত হয়। শব্দটি পাকিস্তানে উদ্ভূত হলেও বর্তমান বাংলাদেশ, ভারত ও আফগানিস্তানসহ প্রায় প্রতিটি মুসলিম দেশে আহমদিয়া অনুসারীদের বুঝাতে ব্যবহৃত হয়। এই শব্দটির উৎপত্তি হয় উত্তর ভারতের একটি ছোট শহর কাদিয়ান থেকে, যা ছিল আহ্‌মদীয়া আন্দোলনের প্রতিষ্ঠাতা ও প্রচারক মির্জা গোলাম আহমদের জন্মস্থান। যদিও আহমদীয়া সম্প্রদায়ের অনুসারীরা তাদের প্রতি সম্পৃক্ত করে এই শব্দের ব্যবহারকে অবমাননাকর মনে করে, তবুও তা পাকিস্তানের সরকারী নথিতে ব্যবহৃত হয়ে আসছে। বর্তমান সুন্নি ও শিয়া উভয় ধারার ধর্মীয় সাহিত্যে আহমদিয়া সম্প্রদায়ের অনুসারীদের বুঝাতে 'কাদিয়ানি' শব্দটি ব্যবহার করা হয়।

পাকিস্তানে মুসলিম পরিচয় বহন করার কারণে কাদিয়ানীরা আনুষ্ঠানিকভাবে হয়রানি বা চাপপ্রয়োগের স্বীকার হতে হয় বলে অভিযোগ করা হয় এবং এই মতবাদের অনুসারীদের চিহ্নিত করার জন্য 'কাদিয়ানী' শব্দটি ব্যবহার করে। কারণ পাকিস্তানি সংবিধানের ২য় সংশোধনীতে আনুষ্ঠানিকভাবেই আহমদীয়াদের অমুসলিম হিসেবে ঘোষণা করা হয়েছে। অধ্যাদেশ ২০ আনুষ্ঠানিকভাবে আহমদীয়াদের 'কাদিয়ানী হিসেবে চিহ্নিত করে এবং ইসলামি বিশ্বাসের কোনো ধর্মীয় বা সামাজিক অনুশীলনে তাদের নিষিদ্ধ করে। ১৯৮৪ সালে এই সম্প্রদায়ের চতুর্থ খলিফা মির্জা তাহির আহমদকে গ্রেপ্তারের হুমকির মুখে নির্বাসনে বাধ্য করা হয়, যার ফলে যুক্তরাজ্য, জার্মানি ও কানাডায় অনুসারীদের একটি বিশাল সংখ্যায় অভিবাসন শুরু হয়। আহমদীয়া সম্প্রদায়ের সদস্যরা পাকিস্তান ও প্রবাসে উভয় ক্ষেত্রেই সংখ্যাগরিষ্ঠ মুসলিমদের হুমকির লক্ষ্যবস্তুতে পরিণত হয় বলে অনেকে অভিযোগ করে।

তবে গবেষণাধর্মী রচনায় কখনো কখনো কাদিয়ানি শব্দটি মূলধারার আহমদিয়া সম্প্রদায়কে বুঝাতে ব্যবহৃত হয়। এই শব্দ দ্বারা মূলত তাদেরকে "লাহোরি আহমদিয়াদের" থেকে পৃথক বুঝানো হয়, যারা ইতোপূর্বে মূলধারার আহমদিয়া জামাত থেকে বিচ্ছিন্ন হয়ে গেছে।

 আরও দেখুন 

 মির্জাই
 পাকিস্তানে আহমদিয়া
 আহমদীয়া মুসলিম জামা'ত-এর কুরআন অনুবাদ
 পাকিস্তানে মানবাধিকার

 তথ্যসূত্র 

বিষয়শ্রেণী:পাকিস্তানে আহমদীয়া
বিষয়শ্রেণী:ধর্মীয় উপাধি
বিষয়শ্রেণী:ধর্মীয় পরিচয়